AIT ตัดขายหุ้นทั้งหมดในบริษัทย่อย “เคิร์ซ” มูลค่า 80 ลบ.
AIT ขายหุ้นทั้งหมดในบริษัทย่อย “บริษัทเคิร์ซ จำกัด” ผู้ประกอบธุรกิจให้บริการอินเตอร์เน็ต-โทรคมนาคม เป็นมูลค่า 80 ลบ.
18 ก.ย. 2558

บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) จำกัด (มหาชน) หรือ AIT ระบุว่า ที่ประชุมคณะกรรมการบริษัทครั้งที่ 4/2558 เมื่อวันที่ 6 สิงหาคม 2558 มีมติอนุมัติให้ทำการขายหุ้นทั้งหมดที่บริษัท แอ็ดวานซ์ อินฟอร์เมชั่น เทคโนโลยีจำกัด (มหาชน) ถืออยู่ในบริษัทย่อยคือ บริษัท เคิร์ซ จำกัดจำนวน 813,500 (แปดแสนหนึ่งหมื่นสามพันห้าร้อย) หุ้น ที่ราคาเสนอซื้อ 80,000,000 บาท (แปดสิบล้าน) ให้กับนายกันต์ เกิดแก้ว ผู้ถือหุ้นเดิมและเป็นกรรมการของบริษัทย่อยดังกล่าว
อนึ่ง บริษัท เคิร์ซ จำกัด ประกอบธุรกิจให้บริการอินเตอร์เน็ต (Internet Service Provider) และบริการโทรคมนาคมทั่วประเทศไทย รวมถึงบริการด้านศูนย์ข้อมูล (Data Center) สำหรับลูกค้าทั้งภาครัฐและเอกชนที่มีความต้องการให้อินเตอร์เน็ตหรือบริการวงจรสื่อสารทุนจดทะเบียนชำระแล้ว 115 ล้านบาท จำนวน 1,150,000 หุ้น มูลค่าที่ตราไว้หุ้นละ 100 บาท